Hambali School TOILET/BATHROOM KE AADAB Notes for episode 11-12 


Toilet/Bathroom ke Aadab 

(Episode-11) 

Kisi bhi amal ke karne ka behtareen tareeqa us amal ka adab 
kehlaata hai. Pichle zamane meiN toilet aur bathroom alag alag 
rooms hote the lekin aaj ke daur meiN yeh donoN ek hi room hote 
haiN. Lehaza aaj ke daur meiN toilet ke aadaab hi bathroom ke 
aadaab honge. 


1. TOILET KE AADAAB 


DAAQIL HONE KE AADAAB: Toilet meiN daaqil hone se pehle 
BISMALLAH kahiye aur yeh dua paDhiye: A'uzu billahi minal qubsi 
wal-qabaa'is. Phir toilet mein apna left paaooN pehle rakhiye aur 
right baad meiN rakhiye. 

BAITHNE KE AADAAB: Aap ke baiThne ki jagah ka slope aisa hona 
chahiye ke peshaab ooNchaayee se neeche ki taraf jaana chahiye aur 
is ka ulTa nahi hona chahiye kyu ke agar peshaab neeche se 
unchaayee ki taraf jaayega to peshaab ke cheeNte aap ki taraf 
aayeNge. 

Baithne ka position ukDu(squatting position) hona chahiye aur left 
paaoN par zor daal kar baiThna chahiye. 

BAAHAR NIKALNE KE AADAAB: bahar nikalte waqt right paaooN 
pehle nikaaleNge aur nikalne ke baad yeh dua paDhenge: 
"GUFRANAKA, ALHAMDULILLAHIL-LAZI AZHABA ANNIL AZAA WA 
AAFAANEE". 


TOILET KE MAKROOHAAT 

Wo cheezeN jin ka karna toilet meiN na-pasandeeda hai: 

JIS CHEEZ PAR ALLAH KA NAAM LIKHA HUA US KO TOILET MEIN LE 
JAANA: Public toilet mein jaate waqt dirham/deenaarQis pe Allah ka 
naam likha hua hota hai), angoThi, mobile,etc ko baahar rakh ke 
jaane se chori hone ka andesha hota is liye ba-haalat e majboori in ko 
toilet meiN le jaa sakte haiN. Lekin mobile meiN quran hai to usko le 
jaana jaayez nahi hai, lehaza mobile meiN quran na rakha jaaye. 

SATAR KHONA: Jab qaza e haajat ke liye baiTheN to zameen se 
qareeb hone se pehle ek dum pant/paajaama na kholeN, balke ukDu 
baithne waqt aahista aahista apna pant/pajama kholte jaayeN. 

*Agar khulay(open area) maqaam par qaza e haajat ke liye jaa rahe 
hain to aabaadi se kaafi duur chale jaayeN aur kisi cheez ke 
aasre/aaD meiN baiTh jaayeN, suraj/chaand ke bilkul opposite na 
baiTheN. Hawa ke ruq ke opposite direction meiN na baitheN balke 
hawa ke ruq ki taraf baiTheN taa ke peshaab hawa ke zarye aap se 
duur jaaye aur aap ke oopar na aaye. 

BAAT KARNA: Kisi se baat karna, salaam karna/salaam ka jawab 
dena, cheeNk ka jawab dena makrooh hai. Agar cheeNk aaye to dil 
meiN Alhamdulillah kehne ka qayaal karna chahiye. Lekin kisi ko 
takleef se bachane ke liye aawaaz dena jaayez hai. 

TOILET KE MU MARRAM AAT 

Wo kaam jin ka karna toilet mein haraam hai 

QIBAL KI TARAF CHEHRA/PEET KARNA: 

Jab jungle mein ya khulay maidaan meiN qaza e haajat ke liye jaana 
ho to qibla ke ruq ki taraf chehra/peeT karna haraam hai. Lekin agar 
koi deewaar beech meiN aa jaaye to aisa karna jaayez hai. Is ke 
bawajood, qibla ke ruq ke ehteraam ki qaatir hamaare buzurgoN ne 
kabhi bhi toilet ki taameer aisi nahi kii ke qaza e haajat karne waale 
ka chehra/peeT qibla ke ruq ki taraf hota ho. 

JHAAD KE NEECHE FAARIG HONA: 

In sab muqaamaat par faariG hona haraam hai:- Phal-daar/saaya 
daar jhaaD ke neeche, aisi jagah jahaN log aapas melN baat-cheet ke 
liye balTh'te halN, aisi jagah jahaN log sardion meiN dhoop lene 
baiTh'te haiN, musalmaanoN ki qabroN parya qabroN ke darmiyaan. 

ZAROORAT SE ZYAADA TOILET MEIN RUKNA: 

Toilet mein zaroorat se zyaada der tak rukna bhi haraam hai. 

QURAAN LE JAANA YA QURAAN KI TILAWAT KARNA: 

Toilet mein quraan le jaana ya quraan ki tilawat karna haraam hai. 


Page 3 of 7 



Hambali School TOILET/BATHROOM KE AADAB Notes for episode 11-12 


BATHROOM/HAMMAAM KE AADAAB 

ENTRANCE/EXIT KE AADAAB: Hammaam meiN daaqil hone se pehle 
BISMALLAH kaheN. Phir hammaam mein apna left paaooN pehle 
rakheN aur right baad meiN rakheN. Bahar nikalte waqt right paaooN 
pehle nikaaleNge. 

MAKROOHAT: maGrib aur isha ke beech meiN nahaana makrooh 
hai. Quraan paDhna, salaam ka jawaab dena makrooh hai. Lekin zikr 
kar sakte hai jaise ke nahaane se pehle BISMILLAH kehna. Lekin 
hamaam aur toilet ek hi jagah ho to zikr bhi nahi karna chahiye, balke 
BISMILLAH waGaira kehne ka dil meiN qayaal karna chahiye aur 
zubaan se nahi kehna chahiye. 

MUHARRAMAAT: logon ke saamne nange nahaana haraam hai. Agar 
nahaane ki jagah aisi hai ke wahaN naahate waqt kisi ke dekhne ka 
qauf ho to wahaN nahaana makrooh hai lekin agar kisi ke dekhne ka 
yaqeen ho to wahaN nahaana haraam hai. 

WUZU/GusI KE LIVE PAANI KI MIQDAAR 

*Wuzu ke liye ek mudd ke baraabar paani istemaal karna sunnat hai. 
Mudd ek bartan ka naam hai jo huzoor e akram SALLALLAHU ALAIHI 
WA AALIHI WA SALLAM ke zamaane meiN istemaal hota tha. 

*Gusl ke liye ek Saa ke baraabar paani istemaal karna sunnat hai. Ek 
saa meiN 4 mudd ke baraabar paani aata hai. Ek Saa ka wazan 2.25kg 
hota hai. 

Lekin ek mudd ya ek saa se thoDa kam ya zyaada istemaal kareN to 
yeh bhi jaayez hai. Magar israaf makrooh hai agar che aap behti hui 
nadi(river) par hi kyu na hoN. 

Peshaab/Paaqaana karne ke baad safaai ke 

Aadab 

(Episode-12) 

Peshaab aur guu karne ke baad peshaab aur guu ke asar ko un ki 
jagah(suraaq) se duur karne ka naam ISTENJA kehlaata hai. Istenjaa 
karne ka Sunnat Tareeqa yeh hai ke pehle Dhele, phir paani istemaal 
kiye jaayeN. Lekin pehle paani aur phir Dhelon se karna makrooh hai. 
Dhele aur paani se istenja karna distinction marks haasil karne ki 
tarah hai. Sirf dhele ya sirf paani se istenjaa karna passing marks 
laane ki tarah hai. Agar donoN meiN se koi bhi cheez istemal nahi 
kareNge to istenja hoga hi nahi. Yaani yeh exam meiN fail hone ki 
tarah hai. Isliye donon meiN se kisi ek se istenjaa karna waajib hai. 

*Peshaab aur guu ki jagah se jab koi cheez nikalti hai to us ke baad 
istenjaa karna zaruri hai. Istenjaa se pehle wuzu durust nahi hai. 

*Peshab/guu ke suraaq se hamesha nikalne waali cheez (peshab, 
paaqaana, mazi, etc) umooman peshaab aur guu ki jagah ko 
aalooda(contaminate) karti hai. Lekin kabhi guu itna sookh jaata hai 
ke uske nikalne ke baad suraaq aalooda nahi hota hai. Aisi haalat 
meiN agar istenjaa na bhi kareN to jayez hai. Magar aisa sirf guu 
sookh jaane ke baad ho sakta hai, peshaab ki jagah par aisa nahi ho 
sakta hai. 

*Peshab/guu ke suraaq se koi cheez aisi nikle jo wahan se hamesha 
nikalne waali nahi hai(Eg: keeDa) to istenja karna zaruri hai. Lekin 
hawa (gas) nikalne ke baad istenja mamnoo (forbidden) hai. 

PAANI SE ISTENJAA: 

SHARAYET: 

1. Tahoor paani istemaal karna chahiye. 

2. Paani ki miqdaar itni honi chahiye ke wo dhone ke liye kaafi ho. 

ISTENJAA KA TAREEQA: 

Jab peshab aana qatm ho jaaye to mard log pehle mardaani azu ki 
jaD se sar tak beech ki ungli aur angoTha 3 baar phereN aur 
mardaani azu ko 3 baar kheeche taa ke peshab ke bache hue qatre 
baahar aa jayeN aur istenjaa karne ke baad koi qatre girne ka qauf na 
rahe. 

Phir seedhe haath se paani daalna chahiye aur left haath ki unglioN 
ke paiT se najasat ke nikalne ke suraaq ko dhona chahiye aur aisa 
karne meiN mubaaliGa(exaggeration) karna chahiye. Istenjaa ke baad 
unglioN ko bhi dho lena chahiye. 

Mard aur bakira(virgin female) ko chahiye ke pehle peshab ki jagah 
dhoye aur phir paaqaane ki jagah ko dhoye. Aur Seeba(non-virgin 
female) jis hisse ko chaahe pehle dho sakti hai. 

DHELON SE ISTENJAA: 

Saaf pathar, dhela, theekri, kapDa,etc ko bataur dhele istemal karna 
jayez hai. Lekin haDDi, kaanch,etc ko istemal karna jaayez nahi hai. 
Aur haram cheez (Example: gobar ke uple), mohtaram cheez 
(Example: kisi ilm ki kitaab ka kaaGaz) aur jaanwar ke ajzaa(Example: 
dum, baal,etc) istemaal karna jaayez nahi hai. 

Agar najasat suraaq se aage baDh kar atraaf ki jild(skin) ko bhi lag 
jaaye to us ko duur karne ke liye dhele istemal nahi karna chahiye bal 
ke paani istemaal karna chahiye. 

Agar peshab/guu apne nikalne ki jagah badal kar dusre suraaq se 
nikle (example: fistula ke mareez ko guu ke suraaq ke qareeb ek naya 
suraaq ban jaata hai jahaN se guu nikalta hai) to istenjaa dheloN se 
durust nahi hoga balke paani istemal karna lazim hai. 

TAREEQA: 

Dhele se peshab/paqana ki jagah ko 3 baar saaf kiya jaana chahiye. 
Aur yeh is tarah ho ke 3 dhele liye jaayeN aur pehia dhela suraaq ke 
aage se peeche ki taraf phera jaaye aur dusra dhela peeche se aage 
ki taraf phera jaaye aur teesra dhela aage se peeche ki taraf phera 
jaaye. Kam az kam 3 dheele istemaal karna sunnat hai. Agar ek dhele 
se safaai ho gayi to 3 dhele sunnat poori karne istemal kar sakte 
haiN. Jis dhele se pehli baar safai kii usi se dusri baar istemaal nahi 
karna chahiye , agar uske dusre ruq se kareN to jaayez hai. 

